《舫齐》
宋代·叶茵

居家巧作浮家样，此即人生不系舟。
政恐风波起平地，直教砥柱屹中流。
浪花影动重帘月，潮汛声喧万叶秋。
梦裹不知容膝计，翻身栩栩逐轻鸥。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。